ניסיון חלל איך אפשר שלא חשבה ללמדו והוא נסוג חשבה לתת לו משהו יפה והוא נסוג חשבה לשאול והוא נסוג והוא נסוג ורק הלילה ידע לקבלו כלומר להבין באמת וכמה שרצתה הוא נסוג והלילה וודאי עוד משגיח ממרחק והלילה במרחב כל היום הוא רק חשב שכב על גב היא לא תדע כי לא יאמר אהב לשמור חשבו כולם לא ידע דרך אחרת חשב הוא ואיך זה מצחיק שיש דברים שלעולם לא מגלים הוא לא צרח ולא גנח ולעולם לא יכול היה ליישב איזה עניין וכמה ששאלה וכמה שרצתה ניסיתי להסביר אמר ניסיתי ואיך שכל הלילה בכיתי חשב שהוא יודע וודאי אין טעם וככה חי אדם אחד ברק לחשוב אולי לדעת רצתה שיגיד או במקום שייגע הוא שתק ולשתיקה הו שתיקה מה יפית ילדתי אתן לך ביום שתיקה לבנה עטופה בסרט מתנה בתי יפתי מה אתן לך כלתי התנשאי לי שתיקה יפה שלי התהיי לי ולי ולכולי לממושך את לא תעני ואני לא אסיק דבר רק אתאהב בך מרגע לרגע בשל את וכל את  ומה שבא איתך כן הסקות כן רמזים כך ידעתי הומצאו בידי אנשים שמסרבים לא להבין אנשים שלא אוהבים ערפל והיא חצי ממנה לפחות היה עשוי מערפל וזה מה שכל כך אהב בה אף אחד לא ניסה מעולם להבין הוא רק ידע שיש כאן משהו טוב היא בסך הכל אהבה